હિંમતનગરમાંથી મોટર સાયકલ કોઇ ગઠિયો ઉઠાવી ગયો હતો જ્યારે સવગઢથી ટ્રકની ચોરી થવા પામી હતી. વાહન ચોરીની ઘટનાઓ સંદર્ભે પ્રાપ્ત વિગત અનુસાર સવગઢના જૂના બસ સ્ટેન્ડ સામે રહેતા અસ્લમભાઇ જલાલભાઇ રેવાસીયાની ટ્રક નં.જીજે.૦૯.વી.૦૩૨૫ ગત શનિવારે રાત્રે ગામમાં જૂના બસ સ્ટેન્ડ પાસેના લીંમડા નીચે ખુલ્લી જગ્યામાં પાર્ક કરી મૂકી હતી. રૂા.૧.૭૫ લાખની મત્તાની ટાટા કંપનીની એલ.પી. ટ્રકની કોઇ ગઠિયો ચોરી કરી લઇ જતા અસ્લમભાઇ રેવાસીયાએ વાહન ચોરીની ઘટના સંદર્ભે સોમવારે હિંમતનગરના ગ્રામ્ય પોલીસ સ્ટેશનમાં ફરિયાદ નોંધાવતા પોલીસે ગુનો દર્જ કરી તપાસ હાથ ધરી છે.